section_heading: Povijest lige
paragraph_text: Prvo izdanje "republičke lige" je bilo 1946. godine kao dio kvalifikacija za novoformiranu "1. saveznu ligu", Od sezone 1946./47. je "Crnogorska republička liga" bila pretežno trećeg stupnja nogometnog prvenstva socijalističke Jugoslavije, uz nekoliko sezona kada je igrana kao liga drugog i četvrtog stupnja. <br> Sredinom 1950.-ih "Republička liga Crne Gore" nije igrana, nego je umjesto toga igrano "Prvenstvo Titogradskog podsaveza" (sezone 1955./56., 1956./57. i 1957./58.), koje je pokrivalo cijelu Crnu Goru, dok je u sezonama 1958./59., 1959./60. i 1960./61. igrana završna liga tri prvaka crnogorskih podsaveznih liga (Titograd, Bijelo Polje i Kotor). <br> Raspadom SFRJ 1991. godine, "Crnogorska republička nogometna liga" je nastavila s odigravanjem kao pretežno liga trećeg stupnja nogometnog prvesntva SRJ, odnosno Srbije i Crne Gore.